b'\n_START_ARTICLE_\nMaskvos tarptautinis kino festivalis\n_START_PARAGRAPH_\nMaskvos tarptautinis kino festivalis (rus. \xd0\x9c\xd0\xbe\xd1\x81\xd0\xba\xd0\xbe\xcc\x81\xd0\xb2\xd1\x81\xd0\xba\xd0\xb8\xd0\xb9 \xd0\xbc\xd0\xb5\xd0\xb6\xd0\xb4\xd1\x83\xd0\xbd\xd0\xb0\xd1\x80\xd0\xbe\xcc\x81\xd0\xb4\xd0\xbd\xd1\x8b\xd0\xb9 \xd0\xba\xd0\xb8\xd0\xbd\xd0\xbe\xd1\x84\xd0\xb5\xd1\x81\xd1\x82\xd0\xb8\xd0\xb2\xd0\xb0\xcc\x81\xd0\xbb\xd1\x8c) \xe2\x88\x92 tarptautinis kino festivalis, vykstantis Rusijoje, Maskvoje._NEWLINE_Kino festivalis prasideda bir\xc5\xbeelio pabaigoje ir t\xc4\x99siasi de\xc5\xa1imt dien\xc5\xb3. Tai antras pasaulyje pagal senum\xc4\x85 kino festivalis (po Venecijos kino festivalio)._NEWLINE_Pirmasis Maskvos kino festivalis \xc4\xafvyko 1935 m. Stalino nurodymu. Festival\xc4\xaf atidar\xc4\x97 filmas \xe2\x80\x9e\xc4\x8ciapajevas\xe2\x80\x9c. Kitais metais kino festivalis nevyko._NEWLINE_Kino festivalis atgim\xc4\x97 1959 m. ir vykdavo kas dvejus metus, o nuo 1997 m. \xe2\x88\x92 kasmet (1998 m. ne\xc4\xafvyko d\xc4\x97l finansini\xc5\xb3 sunkum\xc5\xb3). Pagrindinis kino festivalio prizas (\xc4\xafsteigtas 1989 m.) \xe2\x88\x92 Auksin\xc4\x97 \xc5\xa0v. Jurgio statul\xc4\x97l\xc4\x97._NEWLINE_Kino festivalio pirmininkas \xe2\x88\x92 Nikita Michalkovas (nuo 1999 m.).'